Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-10/17.

Дана: 30.01.2017.год.

 На основу члана 195. Закона о водама („Сл. гласник РС“ бр. 50/06, 92/09 и 121/12) и члана 36. Статута општине Хан Пијесак („Сл. гласник општине Хан Пијесак“ бр. 20/14), Скупштина општине Хан Пијесак, на сједници одржаној дана 30.01.2017. године, донијела је

**П Р О Г Р А М**

утрошка средстава од накнада за воде за 2017. годину

 (1) Неутрошена средства од накнада за воде из претходних година, (стање жиро рачуна на дан 31.12.2016. године износи 1.166,05 КМ) као и средства која се прикупе у току 2017. године, утрошиће се:

-у складу са чланом 195. тачка 8. Закона о водама, за трошкове рада и функционисања ЈКП „Краљева Гора“д.о.о. Хан Пијесак и то за трошкове електричне енергије за два пумпна постројења на водоводима која снабдијевају водом општину Хан Пијесак („Краљева Гора“ и „Штекавац“).

 (2) Овај Програм ступа на снагу даном добијања сагласности Министарства пољопривреде, шумарства и водопривреде, и биће објављен у „Службеном гласнику општине Хан Пијесак“.

О б р а з л о ж е њ е

 С обзиром на чињеницу да је у Хан Пијеску релативно мали број потрошача воде (око 950), а да су трошкови електричне енергије за пумпна постројења прилично велики (око 8.000,00КМ мјесечно), ЈКП „Краљева Гора“ Хан Пијесак, под претпоставком да се и изврши 100% наплата испоручене воде, не може остварити довољно прихода који би покрили све расходе (плате, електрична енергија и остали трошкови), тако да је неопходна финансијска помоћ Општине Хан Пијесак као оснивача. Општина није у могућности да из својих редовних ненамјенских прихода, обезбиједи средства за ове намјене, без којих ЈКП „Краљева Гора“ не може функционисати и редовно обављати своју дјелатност испоруке воде становништву општине Хан Пијесак.

ДОСТАВЉЕНО: ПРЕДСЈЕДНИК СКУПШТИНЕ ОПШТИНЕ

1.Министарству пољопривреде, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 шумарства и водопривреде, (Михаела Томовић)

2.ЈУ „Воде Српске“,

3.Начелнику општине,

4.Предсједнику скупштине,

5. Секретару скупштине,

6. Одјељењу за привреду, финансије и

 друштвене дјелатности,

7. На оглас и

8. Архиви.